***Town of Salem*** er et online nettspill som er inspirert av rollespillet Mafia.

Spillet har referanse til hekseprosessene i byen Salem i Massachusetts i USA på 1600-tallet. Spillereglene har meget til felles med reglene i Mafia; målet er å eliminere motstanderens lag. På det ene laget er byens borgere, på det andre de kriminelle. Dessuten finnes det et lag av såkalt «nøytrale» spillere. Borgerne har som mål å lynsje alle kriminelle, herunder mafia og seriemordere, mens de kriminelle skal kvitte seg med alle borgerne. Spillet kan spilles via nettlesere, iOS, Android og kjøpes på Steam.

Spilleregler
------------

Det kan være mellom 7 og 15 spillere per runde, avhengig av hvilket spillmodus som er valgt. Spillerne får tildelt en tilfeldig rolle når spillet starter. Hovedlagene er borgerne, mafia og nøytrale. I hver runde kan spillerne velge hvilket navn de vil ha i runden. Spillerne kan ha forskjellige navn i hver runde.

* **Borgerne i byen** vinner spillet dersom de klarer å kvitte seg med mafia og andre kriminelle.
* **Mafia** har som mål å eliminere de andre borgerne i byen inkludert de fleste nøytrale rollene.
* **Nøytrale** må kvitte seg med alle de andre spillerne som ikke har samme rolle som dem (herunder andre nøytrale roller), eller oppnå et annet, spesifikt mål, for å vinne. Nøytrale kan også vinne med andre roller.

Den enkelte borge kjenner ikke de øvrige borgernes identitet under spillet, men mafiaen og vampyrene vet hvem de er på lag med. Mafiaen har en liste over alle som er medlem av mafiaen, og vampyrene har en liste over alle som er vampyrer.

Spillefaser
-----------

### Hovedfasene natt og dag

Spillet har to hovedfaser: natt og dag. Spillerne har ulike evner på ulike tidspunkt i døgnet. Hvor lenge fasene varer er fast, men skiftet mellom fasene varierer etter hvilket spillmodus som er valgt.

### Diskusjon

I diskusjonsfasen kan spillerne diskutere ledetråder som de har funnet. Diskusjonsfasen varer i 45 sekunder, men de kan også diskutere med hverandre når de skal stemme over hvilken spiller som skal bli lynsjet.

### Avstemming

I løpet av dagsfasen kan spillere stemme over hvilken spillere som skal bli stilt for retten og lynsjet. Stemmene kan bli endret eller kansellert. Når flertallet har stemt for å stille en spiller for retten, blir det arrangert en «rettssak»hvor de andre spillerne skal stemme på om han/hun er skyldig eller uskyldig. Hvor mange stemmer som trengs for å lynsje en spiller, kommer an på hvor mange spillere som fortsatt er i live. Dersom en spiller unngår lynsjing fordi det ikke var «mange nok» som stemte for, må spillerne avgi stemme på nytt slik at en ny spiller blir stilt for retten. Avstemmingsfasen varer i 30 sekunder. Om ingen får nok stemmer, blir det natt igjen uten at noen har blitt lynsjet.

### Forsvar

Vedkommende som stilles for retten får 20 sekunder på seg til å forsvare seg. Da skal han/hun prøve å overbevise de andre spillerne om at han/hun ikke bør lynsjes. Én mafia-spiller har evnen til å gjøre spillere tause, slik at de ikke kan snakke eller hviske. Dersom en spiller har blitt fratatt taleevnen i forsvarsfasen, kan han/hun bare si "I am blackmailed".

### Domfellelse

Spillerne får 20 sekunder på seg til å diskutere og avgjøre vedkommendes skjebne under domfellelsesfasen. Spillerne kan velge mellom å stemme «skyldig» eller «uskyldig», eller la være å avgi stemme. Stemmene kan bli endret eller kansellert.

### Avskjedsord/siste ord

Spillere som skal lynsjes kan si noen siste ord før de blir henrettet. Ingen av de andre spillerne kan si noe i løpet av den 5 sekunder lange fasen.

### Dødsriket

Etter at spillere dør, kan de snakke med hverandre i en dødschat. De levende spillerne kan ikke se dødschatten, med mindre de er synske; da kan de snakke med de døde spillerne om natten. Om en synsk dør, har han/hun derimot bare én mulighet til å snakke med levende spillere. Noen spillere har evnen til å gjenopplive døde spillere, dersom spilleren ikke har forlatt spillet. Den evnen går tapt når disse spillerne dør selv. En traumatisert narr, det vil si en spiller som har som mål å bli offentlig henrettet, kan etter sin død hjemsøke spillere som stemte for at narren skulle lynsjes. Da vil den hjemsøkte spilleren også død.

Når døde spillere chatter med hverandre, er teksten grå. Men når levende spillere snakker med hverandre, er teksten hvit.

Notater
-------

Papirnotater (engelsk: «Last Will») er spillernes notater om ledetråder de har funnet. Slike notater vil bli vist til alle de andre spillerne etter at spilleren dør. Men dersom Mafiaens vaktmester vasker hos en spiller, vil ikke papirnotatet eller rollen til spilleren komme opp når han/hun dør.[*klargjør*]

Dødsnotater (engelsk «Death note») er små beskjeder fra morderen. Etter at papirnotatet til den drepte blir vist, vil dødsnotatet bli vist.

Roller
------

Town of Salen har 26 vanlige roller og 7 unike roller. «Vanlige roller» innebærer at flere spillere har samme rolle i den samme runden. «Unike roller» innebærer at kun én spiller kan ha rollen i samme spillrunde.

Før spillet starter, må spillerne vente. I spillmoduset «Custom game» kan en spiller velge hvilke roller som skal være med i runden før spillet starter. Hvilke roller spillerne deretter får, genereres automatisk ved hjelp av et hjul. Spillerne kan imidlertid kjøpe roller for å øke sannsynligheten for å få spille en spesifikk rolle. Til dette bruker de mynter som de tjener i spillet. I spillet har spillerne et kort på skjermen som forklarer hvordan rollen deres fungerer og hva de skal oppnå.

Rolletyper
----------

* Borger (beskyttere): byborgere som beskytter byen. Eksempler er livvakt og doktor.
* Borger (etterforskere): byborgere som etterforsker. Eksempler er etterforsker, sheriff, utkikksvakt og spion.
* Borger (støttespillere): byborgere som støtter byen. Eksempler er borgermester, eskorte, transportør, gjenoppliver og synsk.
* Borger (drapsmenn): byborgere som er i stand til å drepe. Eksempler er veteran, de som tar loven i egne hender («vigilante»), vampyrjegere og fengselsbetjent.
* Nøytrale (gode): rollespillere som kan vinne over hvem som helst. Eksempler er overlevende og amnesipasient.
* Nøytrale (onde): rollespillere som bedrar innbyggerne av byen med sine unike egenskaper. Eksempler er heks, traumatisert narr («jester») og bøddel.
* Nøytrale (kaos): spillere som konkurrerer mot alle de andre rollene unntatt andre nøytrale roller. Et eksempel er vampyrer.
* Nøytrale (drapsmenn): nøytrale spillere som er i stand til å drepe. Eksempler er brannstifter, varulv og seriemorder.
* Mafia (bedragere): spillere som skal lure byens innbyggere. Eksempler er papirforfalsker (engelsk: «forger»), forkleder («disguiser»), bevisforfalskner («framer») og vaktmester.
* Mafia (støttespillere): Eksempler er mafias etterforsker («consigliere»), dansere («consort») og utpressere («blackmailer»).
* Mafia (drapsmenn): spillere på mafia-laget som er i stand til å drepe. Eksempler er mafia og mafiasjefen («godfather»).

Referanser
----------

1. ↑   Steam, Steam-ID 334230, besøkt 24. april 2022[Hentet fra Wikidata]
2. ↑   *Steam*, 1.0.0.79, 12. september 2003, Wikidata Q337535,
3. ↑  «Town of Salem (Game) - Giant Bomb». *www.giantbomb.com*. Besøkt 15. august 2016.
4. ↑  «BlankMediaGames | Town of Salem». *www.blankmediagames.com*. Besøkt 15. august 2016.
5. ↑  «Town of Salem (Video Game) - TV Tropes». *TV Tropes* **(engelsk)**. Besøkt 15. august 2016.
6. ↑  «Town of Salem on Steam». *store.steampowered.com*. Besøkt 15. august 2016.
7. ↑  «Town». *Town of Salem Wiki* **(engelsk)**. Besøkt 20. juni 2019.
8. ↑  «Mafia». *Town of Salem Wiki* **(engelsk)**. Besøkt 20. juni 2019.
9. ↑  «Neutral». *Town of Salem Wiki* **(engelsk)**. Besøkt 20. juni 2019.
10. ↑  «Gameplay | BlankMediaGames». *www.blankmediagames.com*. Besøkt 15. august 2016.
11. 1 2 3 4 5  «Phases». *Town of Salem Wiki* **(engelsk)**. Besøkt 20. juni 2019.
12. ↑  «Game Modes». *Town of Salem Wiki* **(engelsk)**. Besøkt 20. juni 2019.
13. 1 2 3 4  «Lynching». *Town of Salem Wiki* **(engelsk)**. Besøkt 20. juni 2019.
14. ↑  «Ability». *Town of Salem Wiki* **(engelsk)**. Besøkt 20. juni 2019.
15. ↑  «Last Will». *Town of Salem Wiki* **(engelsk)**. Besøkt 20. juni 2019.
16. ↑  «Death Note». *Town of Salem Wiki* **(engelsk)**. Besøkt 20. juni 2019.
17. 1 2  «Game Genius – Town of Salem: List of Roles». *Genius*. Besøkt 15. august 2016.
18. 1 2  «Town of Salem Wiki». *town-of-salem.wikia.com*. Besøkt 15. august 2016.
19. ↑  «Scroll». *Town of Salem Wiki* **(engelsk)**. Besøkt 20. juni 2019.
20. ↑  «Town Protective». *Town of Salem Wiki* **(engelsk)**. Besøkt 20. juni 2019.
21. ↑  «Town Investigative». *Town of Salem Wiki* **(engelsk)**. Besøkt 20. juni 2019.
22. ↑  «Town Support». *Town of Salem Wiki* **(engelsk)**. Besøkt 20. juni 2019.
23. ↑  «Town Killing». *Town of Salem Wiki* **(engelsk)**. Besøkt 20. juni 2019.
24. ↑  «Neutral Benign». *Town of Salem Wiki* **(engelsk)**. Besøkt 20. juni 2019.
25. ↑  «Neutral Evil». *Town of Salem Wiki* **(engelsk)**. Besøkt 20. juni 2019.
26. ↑  «Neutral Chaos». *Town of Salem Wiki* **(engelsk)**. Besøkt 20. juni 2019.
27. ↑  «Neutral Killing». Besøkt 15. august 2016.
28. ↑  «Mafia Deception». *Town of Salem Wiki* **(engelsk)**. Besøkt 20. juni 2019.
29. ↑  «Mafia Support». *Town of Salem Wiki* **(engelsk)**. Besøkt 20. juni 2019.
30. ↑  «Mafia Killing». *Town of Salem Wiki* **(engelsk)**. Besøkt 20. juni 2019.
31. ↑  «Roles». *Town of Salem Wiki* **(engelsk)**. Besøkt 20. juni 2019.

Eksterne lenker
---------------

* (en) *Town of Salem* på Steam Rediger på Wikidata

* (en) *Town of Salem* hos MobyGames Rediger på Wikidata

* (en) *Town of Salem* hos Giant Bomb Rediger på Wikidata

* (en) *Town of Salem* hos Internet Game Database Rediger på Wikidata

Portal: Videospill